|  |
| --- |
| **REPUBLIKA HRVATSKA** OSJEČKO-BARANJSKA ŽUPANIJA **Općina Ernestinovo**  **Općinsko vijeće** |
|  |

Klasa: 021-01/17-01/2

Urbroj: 2158/04-17-03

Ernestinovo, 20. lipnja 2017.

**Z A P I S N I K**

**sa 1. konstituirajuće sjednice sedmog saziva Općinskog vijeća Općine Ernestinovo**

**održane 20. lipnja 2017. godine sa početkom u 18.00 sati**

Sjednica se održava u vijećnici Općine Ernestinovo, V. Nazora 64, 31215 Ernestinovo.

G-đa Jasna Šimunović, voditeljica Službe za opću upravu Ureda državne uprave u Osječko-baranjskoj županiji kao ovlaštenica predstojnice Ureda državne uprave u Osječko-baranjskoj županiji, pozdravila je nazočne te otvorila sjednicu vijeća.

Nazočni vijećnici:

1. Ivica Pavić
2. Krunoslav Dragičević
3. Ivana Bagarić
4. Šarika Sukić
5. Damir Matković
6. Zoran Toth
7. Dragica Kuzman
8. Lajoš Bocka
9. Vladimir Mrvoš
10. Stjepan Deže
11. Igor Matovac

Odsutan je vijećnik Matija Greif

Ostali nazočni:

1. Marijana Junušić, općinska načelnica
2. Željko Katić, donačelnik
3. Deže Kelemen, donačelnik
4. Marina Krajnović, pročelnica Jedinstvenog upravnog odjela
5. Eva Vaci, administrativna tajnica

Predsjedavajuća je pročitala Konačne rezultate izbora koje je objavilo Općinsko izborno povjerenstvo te je konstatirala da je od 12 vijećnika sjednici nazočno 11 te da Vijeće može odlučivati.

Predsjedavajuća za zapisničara predlaže Evu Vaci i poziva vijećnike da predlože ovjerovitelje zapisnika.

Šarika Sukić predlaže za ovjerovitelje Igora Matovca i Damira Matkovića.

**ZAKLJUČAK**

**Prijedlozi su jednoglasno prihvaćeni sa 11 glasova za. Za zapisničara se određuje Eva Vaci, a za ovjerovitelje zapisnika Igor Matovac i Damir Matković.**

Predsjedavajuća ujedno predlaže

**D n e v n i r e d**

1. Izbor predsjednika i članova Mandatne komisije
2. Izvješće Mandatne komisije

* svečana prisega članova Općinskog vijeća

1. Izbor predsjednika i članova Komisije za izbor i imenovanje
2. Izbor predsjednika i potpredsjednika Općinskog vijeća

**ZAKLJUČAK**

**Dnevni red je usvojen jednoglasno sa 11 glasova za.**

TOČKA 1. IZBOR PREDSJEDNIKA I ČLANOVA MANDATNE KOMISIJE

Predsjedavajuća poziva vijećnike da predlože predsjednika i članove Mandatne komisije.

U Mandatnu komisiju su predloženi sljedeći vijećnici

1. Ivana Bagarić– za predsjednika
2. Damir Matković– za člana
3. Zoran Toth – za člana

Prijedlog je dan na usvajanje. Nakon provedenog glasovanja donesen je

**ZAKLJUČAK**

**U Mandatnu komisiju su izabrani:**

1. **Ivana Bagarić, predsjednik**
2. **Damir Matković, član**
3. **Zoran Toth, član**

**Zaključak je donesen jednoglasno sa 11 glasova za.**

TOČKA 2. IZVJEŠĆE MANDATNE KOMISIJE

G-đa Jasna Šimunović poziva Mandatnu komisiju da podnese izvješće.

Predsjednica Mandatne komisije, Ivana Bagarić, je podnijela Izvješće Mandatne komisije. O izvješću se ne glasuje.

Predstavnica Ureda državne uprave na temelju članka 2. Poslovnika Općinskog vijeća poziva Ivicu Pavića da sjednicu dalje vodi kao predsjedavajući.

Predsjedavajući Ivica Pavić poziva vijećnike da ustanu, čita tekst prisege, a potom pojedinačno poziva vijećnike koji izgovaraju riječ „PRISEŽEM“

Potom vijećnici potpisuju tekst prisege i predaju predsjedniku nakon sjednice.

TOČKA 3. IZBOR PREDSJEDNIKA I ČLANOVA KOMISIJE ZA

IZBOR I IMENOVANJE

Predsjedavajući Ivica Pavić predlaže osnivanje Komisije za izbor i imenovanje koja će općinskom vijeću predlagati imenovanje osoba koje bira općinsko vijeće. U komisiju su predloženi

1. Šarika Sukić, predsjednik

2. Krunoslav Dragičević, član

3. Ivica Pavić, član

Prijedlog je dan na glasovanje.

**ZAKLJUČAK**

**Osniva se Komisija za izbor i imenovanje u sastavu**

* + - 1. **Šarika Sukić, predsjednik**
      2. **Krunoslav Dragičević, član**
      3. **Ivica Pavić, član**

**Komisija obavlja sljedeće poslove:**

* **predlaže izbor predsjednika i potpredsjednika Općinskog vijeća**
* **Predlaže izbor dužnosnika koje imenuje Općinsko vijeće**
* **predlaže imenovanje predstavnika Općinskog vijeće u određena tijela i organizacije**
* **predlaže imenovanje članova te predsjednika radnih tijela**
* **obavlja i druge poslove koje joj povjeri Općinsko vijeće**

**Odluka o osnivanju Komisije je donesena sa 11 glasova za.**

TOČKA 4. IZBOR PREDSJEDNIKA I POTPREDSJEDNIKA OPĆINSKOG

VIJEĆA

Potom predsjedavajući Ivica Pavić poziva Komisiju za izbor i imenovanje da predloži predsjednika Općinskog vijeća. Komisije za izbor i imenovanje predlaže za predsjednika Krunoslava Dragičevića.

Budući da drugih prijedloga nije bilo predsjedavajući daje prijedlog na glasovanje.

**ZAKLJUČAK**

**Za predsjednika Općinskog vijeća izabran je Krunoslav Dragičević. Predsjednik Općinskog vijeća izabran je jednoglasno, sa 11 glasova za. Predsjedavajući objavljuje da je time konstituirano Općinsko vijeće.**

Potom je predsjedavajući čestitao novoizabranom predsjedniku i pozvao novoizabranog predsjednika Vijeća, Krunoslava Dragičevića, da preuzme vođenje sjednice

Novoizabrani predsjednik Vijeća se zahvalio na ukazanom povjerenju s nekoliko prigodnih riječi, izrazio nadu u uspješno djelovanje Općinskog vijeća na dobrobit građana Općine Ernestinovo te preuzeo vođenje sjednice. Potom se prišlo izboru zamjenika predsjednika Vijeća. Predsjednik poziva Komisiju za izbor i imenovanje da predloži potpredsjednike Općinskog vijeća.

Za potpredsjednike Općinskog vijeća Komisija za izbor i imenovanje predlaže:

1. Igor Matovac

2. Vladimir Mrvoš

Predsjednik vijeća daje prijedlog na glasovanje

**ZAKLJUČAK**

**za 1. potpredsjednika Općinskog vijeća izabran je Igor Matovac s 11 glasova za.**

**za 2. potpredsjednika Općinskog vijeća izabran je Vladimir Mrvoš, sa 10 glasova za i 1 glasom suzdržanim.**

Nakon toga se predsjednik Vijeća zahvalio nazočnima za sudjelovanje u radu sjednice, i zaželio dobru suradnju i uspješan rad u budućnosti.

Budući je dnevni red iscrpljen, sjednica je završila sa radom.

Predsjednik zaključuje sjednicu u 18:25 sati.

Zapisničar: Ovjerovitelji zapisnika: Predsjedavajući:

Eva Vaci Igor Matovac Ivica Pavić

Damir Matković Predsjednik Vijeća

Krunoslav Dragičević